|  |
| --- |
|  |
|  |

Na podlagi 12. člena Zakona o spodbujanju skladnega regionalnega razvoja - ZSRR-2A (Ur. list RS, št. 20/11, 57/12 in 46/2016, v nadaljnjem besedilu: zakon) in 14. člena Odloka o ustanovitvi razvojnega sveta regije Posavje (Ur. list RS, št. 24/12, 26/12 in 29/12, v nadaljnjem besedilu: odlok) je Razvojni svet regije Posavje, na 1. konstitutivni seji dne 29.3.2021, sprejel naslednji

**POSLOVNIK O DELU RAZVOJNEGA SVETA REGIJE POSAVJE**

[**I.** **SPLOŠNE DOLOČBE** 1](#_Toc351531454)

[**II.** **PRISTOJNOSTI IN NALOGE** 2](#_Toc351531455)

[**III.** **KONSTITUIRANJE SVETA** 2](#_Toc351531456)

[**IV.** **PRAVICE IN DOLŽNOSTI ČLANOV SVETA** 2](#_Toc351531457)

[**V.** **SEJE SVETA** 3](#_Toc351531458)

[**VI.** **ADMINISTRATIVNA IN STROKOVNA POMOČ SVETU** 7](#_Toc351531459)

[**VII.** **PREHODNE IN KONČNE DOLOČBE** 7](#_Toc351531460)

x. 3. 2021

1. **SPLOŠNE DOLOČBE**
2. člen

Ta poslovnik ureja organizacijo in način dela Razvojnega sveta Regije Posavje (v nadaljnjem besedilu: svet) ter način uresničevanja pravic in dolžnosti članov in članic sveta (v nadaljnjem besedilu: člani sveta).

1. člen

Določbe tega poslovnika se smiselno uporabljajo tudi za delovanje delovnih teles sveta in njihovih članov. Način dela delovnih teles se lahko v skladu s tem poslovnikom ureja tudi v aktih o ustanovitvi delovnih teles, lahko pa tudi s poslovniki delovnih teles.

1. člen

Sedež sveta je na sedežu Regionalne razvojne agencije Posavje(v nadaljnjem besedilu: RRA Posavje), naslov Cesta krških žrtev 2, 8270 Krško.

1. člen

(1) Delo sveta je javno. Če je zaradi problematike, ki jo obravnava svet, seja sveta za javnost zaprta, sporoči predsednik sveta odločitve sveta javnosti tako, da poda izjavo ali skliče tiskovno konferenco.

(2) Vsak član sveta je v javnosti dolžan predstaviti in zastopati odločitve sveta.

(3) Član sveta, ki v javnosti predstavlja svoje stališče o zadevah, ki jih obravnava in o katerih odloča svet, mora to v izjavi tudi navesti.

1. člen

Član sveta ne more biti klican na odgovornost zaradi mnenja, izjave ali glasu, ki ga je dal v zvezi z opravljanjem svoje funkcije.

1. člen

(1) Član sveta se je dolžan udeleževati sej.

(2) Če se član sveta seje ne more udeležiti, mora o tem in o razlogih za to obvestiti predsednika sveta najpozneje do začetka seje. Če zaradi višje sile ali drugih razlogov ne more obvestiti predsednika sveta do začetka seje, mora to opraviti takoj, ko je to mogoče. Zaradi opravičljive odsotnosti lahko član sveta izjemoma pisno pooblasti pooblaščenca za udeležbo na seji.

(3) Če se član sveta iz neopravičenih razlogov ne udeleži treh sej sveta zaporedoma ali na seji ne zagotovi pooblaščenca, lahko predsednik sveta predlaga njegovo zamenjavo na osnovi predloga organa, ki ga je imenoval.

1. **PRISTOJNOSTI IN NALOGE**
2. člen

Pristojnosti in naloge sveta določata zakon in odlok.

Glavne naloge sveta, ki jih opredeljuje odlok, se nanašajo na:

* vodenje in usmerjanje priprave Regionalnega razvojnega programa,
* sprejem Regionalnega razvojnega programa,
* področju regionalnega razvoja kjer sodeluje z regijami drugih držav,
* sklepanje dogovorov za razvoj regije,
* sodelovanje v teritorialnem razvojnem dialogu,
* spremljanje izvajanja Regionalnega razvojnega programa in dogovorov za razvoj regije,
* opravljanje drugih nalog v skladu z zakonom.
1. **KONSTITUIRANJE SVETA**
2. člen

(1) Svet se konstituira na prvi seji s potrditvijo mandatov članov sveta na osnovi potrditve Skupne liste kandidatov, ki jo je potrdila večina občinskih svetov, ki predstavljajo večino prebivalk in prebivalcev vseh občin v regiji. Člani sveta na konstitutivni seji izmed sebe izvolijo predsednika z večino glasov navzočih članov sveta, ki predstavlja in zastopa svet, in dva podpredsednika.

(2) Skladno s četrto točko 32. člena zakona skliče prvo, konstitutivno sejo sveta, in jo vodi do imenovanja predsednika sveta, dosedanji predsednik sveta regije.

1. **PRAVICE IN DOLŽNOSTI ČLANOV SVETA**
2. člen

(1) Pravice in dolžnosti članov sveta so določene z zakonom, odlokom in tem poslovnikom.

(2) Člani sveta imajo pravico in dolžnost udeleževati se sej sveta in njegovih delovnih teles, katerih člani so.

1. člen

(1) Mandat članov sveta je vezan na programsko obdobje, kot ga opredeljuje zakon.

(2) Člana sveta, ki med mandatom preneha izpolnjevati pogoje za imenovanje v svet, svet zamenja, ko zamenjavo predlaga organ, ki je člana predlagal. Mandat nadomestnega člana traja od sprejema sklepa do izteka mandata sveta.

1. člen

Član sveta ima pravico:

* predlagati svetu obravnavo zadev iz njegove pristojnosti,
* glasovati o predlogih aktov sveta in drugih odločitvah sveta ter predlagati dopolnila teh predlogov,
* sodelovati pri oblikovanju programa dela sveta in dnevnih redov njegovih sej,
* predlagati kandidate za člane delovnih teles sveta in druge organe, v katerih ima svet svoje predstavnike,
* predlagati predsednika in podpredsednika.
1. Člen

(1) Član sveta ima odgovornost :

* s svojim delovanjem prispevati k ugledu sveta in Regije Posavje, ki jo zastopa,
* delovati v dobro enakomernega in trajnostnega razvoja Regije Posavje.

(2) Član sveta ima dolžnost varovati podatke zaupne narave, ki so kot osebni podatki, državne, uradne in poslovne tajnosti opredeljene z zakonom, drugim predpisom ali z akti sveta.

(3) Pri delu in odločanju svet ugotavlja in preprečuje nasprotje interesov tako, da pri posameznih točkah dnevnega reda pozove člane, da se izrečejo o predlagani tematiki ter s sklepom ugotovi, da pri obravnavanih točkah dnevnega reda ni ugotovljenega nasprotja interesov. V kolikor svet ugotovi obstoj nasprotja interesov, se je član Sveta dolžan izločiti iz postopka obravnave in glasovanja pri tisti točki dnevnega reda, pri kateri je ugotovljeno nasprotje interesov.

1. člen

Funkcija člana sveta se opravlja neprofesionalno in častno. Stroškov v zvezi z opravljanjem funkcije se članom sveta ne izplačuje.

1. **SEJE SVETA**
2. člen

(1) Svet ima predsednika in dva podpredsednika.

(2) Podpredsednik nadomešča predsednika v času njegove odsotnosti, ki ga za to pooblasti.

(3) Predsednika in dva podpredsednika izvoli in razreši svet izmed članov sveta z večino glasov navzočih članov sveta. Predsednik sveta je predsednik Sveta regije, podpredsednika pa sta predstavnik gospodarstva in nevladnih organizacij.

**1. Sklicevanje sej, predsedovanje in udeležba na sejah**

1. člen

(1) Predsednik sveta organizira in vodi delo sveta, sklicuje seje sveta, oblikuje predlog dnevnega reda, vodi seje sveta, določa kdo lahko, poleg članov sveta, sodeluje na za javnost zaprtih sejah sveta, zagotavlja izvajanje sklepov sveta, zastopa in predstavlja regijo, navezuje stike in sodeluje z drugimi regijami in čezmejnimi regijami ter državnimi organi in institucijami.

(2) Predsednik lahko s pooblastilom del svojih nalog in pristojnosti prenese na podpredsednika.

1. člen

(1) Svet dela in odloča na sejah. Seje sveta so redne ali izredne, ki se izjemoma izvedejo videokonferenčno. Svet lahko odloča tudi na dopisnih sejah.

(2) Redna seja sveta se skliče najmanj 7 (sedem) dni pred zasedanjem s pisnim vabilom in vabilom po e-pošti, kateremu je priložen predlog dnevnega reda, gradivo za posamezno točko predlaganega dnevnega reda ter predlogi sklepov.

(3) Izredna seja se lahko skliče v krajšem roku, kot je določen v drugem odstavku tega člena in sicer se mora članom gradivo vročiti najkasneje 3 dni pred sejo. Izredna seja sveta se lahko skliče na enega izmed naslednjih načinov: po pošti, telefonu ali po e-pošti s potrdilom o branju. V izrednem sklicu seje mora biti razlog za sklic izredne seje pisno utemeljen, zadeva, o kateri svet odloča na izredni seji, pa obrazložena s priloženim predlogom sklepa.

(4) Svet lahko odloča na dopisnih sejah o nujnih zadevah, kadar ni pogojev za sklic redne seje. V tem primeru morajo biti člani sveta sočasno na enak način obveščeni o vsebini zadeve, o kateri naj odločajo dopisno in o predlogu sklepa. Če dopisnemu načinu odločanja nasprotuje več kot 1/3 (tretjina) članov sveta, odloči svet o zadevi na redni ali izredni seji sveta. Svoje odločitve sporočijo člani sveta predsedniku sveta, kadar odločajo dopisno, po telefaksu ali elektronski pošti, hkrati pa tudi po pošti.

1. člen

(1) V primeru naravne ali druge hujše nesreče (izredne okoliščine), če izvedba seje z osebno navzočimi člani sveta predstavlja tveganje za zdravje in varnost članov sveta, in je to nujno zaradi sprejetja odločitev, s katerimi ni mogoče odlašati, lahko predsednik sveta skliče sejo na daljavo - videokonferenčno.

(2) Seja na daljavo je seja, na kateri člani sveta sodelujejo s pomočjo informacijsko-komunikacijske tehnologije, ki omogoča razpravo in glasovanje na daljavo. Člani sveta morajo za sodelovanje na seji na daljavo zagotoviti, da je njihova komunikacijska naprava povezana v omrežje, ki omogoča prenos slike in zvoka.

(3) Seja na daljavo se izvede z uporabo varne informacijsko-komunikacijske tehnologije, ki omogoča prenos in snemanje slike in zvoka v takšni kvaliteti, da je mogoče brez vsakega dvoma ugotoviti identiteto člana sveta, ki na seji sodeluje na daljavo.

(4) Pri ugotavljanju sklepčnosti se za prisotne štejejo člani sveta, ki na seji sodelujejo z uporabo varne informacijsko-komunikacijske tehnologije, ki omogoča prenos in snemanje slike in zvoka in je njihova navzočnost razvidna iz video in zvočnega zapisa poteka seje.

(5) Svet na seji na daljavo odloča le o zadevah, o katerih se glasuje z javnim glasovanjem.

(6) Za sejo sveta na daljavo se za sklicevanje seje, potek seje, odločanje in zapisnik seje uporabljajo določbe prvega, drugega in tretjega odstavka 18. člena, 20. člena, 21. člena, 22. člena, 23. člena, 25. člena in 26. člena.

1. člen

(1) Sejo sveta skliče in vodi predsednik.

(2) Svet obravnava zadeve po sprejetem dnevnem redu.

(3) Obvezna točka dnevnega reda na vsaki redni seji sveta je potrditev zapisnika prejšnje seje in poročilo o izvedenih sklepih.

(4) Predsednik je dolžan sklicati sejo sveta, če to zahteva najmanj 1/3 (tretjina) članov sveta. V tem primeru je dolžan sklicati sejo sveta najpozneje v 20 (dvajsetih) dneh po prejemu utemeljene in obrazložene zahteve za sklic seje. Zahteva za sklic seje sveta mora biti pisna in vključuje ustrezno pripravljeno gradivo, ki je potrebno za seznanitev z zadevo in predloge sklepov, o katerih naj odloči svet.

(5) Svet odloča o zadevah, ki so na dnevnem redu seje. O drugih zadevah odloča svet le, če tako odloči večina na seji prisotnih članov sveta.

1. člen

(1) Za pripravo predlogov odločitev v postopku priprave in izvajanja regionalnega razvojnega programa na prioritetnih področjih razvoja v regiji imenuje svet odbore.

(2) Svet ima pet rednih delovnih teles:

* Odbor za gospodarstvo,
* Odbor za turizem in kulturo,
* Odbor za človeške vire in kakovost življenja,
* Odbor za okolje, prostor in infrastrukturo,
* Odbor za razvoj podeželja.

(3) Odbore sestavlja vsaj 7 (sedem) članov. Predstavniki se imenujejo na način, da sta vsaj 2 (dva) člana iz vrst lokalne skupnosti, vsaj 2 (dva) člana iz vrst gospodarstva in 2 (dva) iz vrst nevladnih organizacij. Enega člana imenuje RRA Posavje. Odbor v skladu z veljavno zakonodajo vodi predstavnik RRA Posavje.

(4) Svet lahko imenuje tudi druga delovna telesa in delegacije regijskega značaja za preučevanje posameznih zadev iz svoje pristojnosti.

**2. Potek seje**

1. člen

(1) Preden svet določi dnevni red seje, odloča o sprejemu zapisnika prejšnje seje.

(2) Član sveta lahko da pripombe k zapisniku prejšnje seje in zahteva, da se zapisnik ustrezno spremeni in dopolni. O utemeljenosti zahtevanih sprememb ali dopolnitev zapisnika prejšnje seje odloči svet z večino glasov navzočih članov sveta. Zapisnik se lahko sprejme z ugotovitvijo, da nanj niso bile podane pripombe, lahko pa se sprejme ustrezno spremenjen in dopolnjen s sprejetimi pripombami.

(3) V okviru obravnav delovnih gradiv, ki jih predhodno obravnava odbor sveta, predsedujoči pozove predsednika odbora, da poda stališče odbora.

**3. Vzdrževanje reda na seji**

1. člen

(1) Za red na seji skrbi predsedujoči. Na seji sveta ne sme nihče govoriti, dokler mu predsedujoči ne da besede.

(2) Predsedujoči skrbi, da govornika nihče ne moti med govorom. Govornika lahko opomni na red ali mu seže v besedo le predsedujoči.

**4. Odločanje**

1. člen

 Svet sprejema odločitve z večino glasov navzočih članov. Svet veljavno odloča, če je na seji navzoča večina vseh članov sveta in večina članov sveta, predstavnikov občin.

1. člen

Navzočnost se ugotavlja na začetku seje, pred vsakim glasovanjem in na začetku nadaljevanja seje po odmoru oziroma prekinitvi. Navzočnost članov sveta na začetku seje se ugotovi s podpisi članov na listi navzočnosti.

1. člen

(1) Svet odloča z javnim glasovanjem.

(2) S tajnim glasovanjem lahko svet odloča, če tako sklene pred odločanjem o posamezni zadevi oziroma vprašanju, z večino glasov navzočih članov sveta. Predlog za tajno glasovanje lahko da predsedujoči ali vsak član sveta.

1. člen

(1) Predlagana odločitev je sprejeta, če se je večina članov sveta, ki so glasovali, izrekla »ZA« njen sprejem oziroma, če je »ZA« sprejem glasovalo toliko članov, kot to za posamezno odločitev določa zakon.

(2) Glasovi predstavnikov občin se štejejo dvojno.

**5. Zapisnik seje sveta**

1. člen

(1) O vsaki seji sveta se piše zapisnik.

(2) Zapisnik obsega glavne podatke o delu na seji, zlasti pa podatke o navzočnosti članov sveta na seji in ob posameznem glasovanju, o odsotnosti članov sveta in razlogih zanjo, o udeležbi vabljenih predstavnikov na seji, o sprejetem dnevnem redu, imenih razpravljavcev, predlogih sklepov, o izidih glasovanja o posameznih predlogih in o sklepih, ki so bili sprejeti ter o vseh postopkovnih odločitvah predsedujočega.

(3) Zapisniku je treba predložiti original vabilo in gradivo, ki je bilo predloženo oziroma obravnavano na seji.

1. **ADMINISTRATIVNA IN STROKOVNA POMOČ SVETU**
2. člen

Administrativna, tehnična in strokovna opravila za svet izvaja RRA Posavje. Poslovni sekretar sveta je strokovni sodelavec RRA Posavje, ki ga imenuje direktor RRA Posavje.

1. **PREHODNE IN KONČNE DOLOČBE**
2. člen

Ta poslovnik stopi v veljavo, ko ga z 2/3 (dvotretjinsko) večino sprejme svet.

1. Člen

(1) Z dnem uveljavitve tega Poslovnika preneha veljati Poslovnik o delu razvojnega sveta regije Posavje z dne 4.6.2015.

(2) Ta poslovnik se objavi na spletnih straneh občin regije Posavje in RRA Posavje.

Datum: 29.3.2021 mag. Miran Stanko

 Predsednik sveta regije Posavje